**HATÁSVIZSGÁLATI LAP**

1. **Társadalmi hatások**

A rendelet személyi hatálya a Tiszakécskei Polgármesteri Hivatal köztisztviselőire terjed ki, így pozitív hatása elsősorban az érintettek körében van. Az illetménykiegészítés kifejezi társadalmi megbecsülésüket, munkájuk elismerését.

1. **Gazdasági, költségvetési hatások**

Az illetménykiegészítés az önkormányzat költségvetéséből kerül finanszírozásra.

1. **Környezeti hatások**

A rendeletnek közvetlen környezeti hatása nincs.

1. **Egészségi következmény**

A rendeletnek közvetlen egészségi hatása nincs.

1. **Adminisztratív terheket befolyásoló hatások**

A kinevezések módosítása minimális többlet adminisztratív terhet eredményez.

1. **A jogszabály megalkotásának szükségessége, a jogalkotás elmaradásának várható következményei**

A rendelet megalkotása nem kötelező.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**ÁLTALÁNOS INDOKOLÁS**

A közszolgálati tisztviselőkről szóló 2011. évi CXCIX. törvény 234. § (3)-(4) bekezdése lehetővé teszi, hogy a helyi önkormányzat rendeletben, tárgyévre egységesen valamennyi felsőfokú, illetve egységesen valamennyi érettségi végzettségű köztisztviselőnek illetménykiegészítést állapítson meg, amelynek mértéke a felsőfokú végzettségű köztisztviselőknél legfeljebb a köztisztviselő alapilletményének 30%-a, az érettségi végzettségű köztisztviselőknél pedig legfeljebb a köztisztviselő alapilletményének 20%-a lehet.

A Képviselő-testület 2016. óta minden évben a köztisztviselők részére a felsőfokú végzettségűek tekintetében 30%, a középfokú, érettségi végzettségűek tekintetében pedig 20% illetménykiegészítés megállapításáról döntött.

Az illetménykiegészítést tárgyévre lehet megállapítani.

Az illetménykiegészítés az egyik eszköz arra, hogy önkormányzatunk piacképes béreket tudjon kínálni.

**RÉSZLETES INDOKOLÁS**

1. **§-hoz**

Az 1. § tartalmazza a rendelet személyi hatályát. A közszolgálati tisztviselőkről szóló 2011. évi CXCIX. törvény (a továbbiakban: Kttv.) 234. § (3)-(4) bekezdései alapján a helyi önkormányzat rendeletben egységesen valamennyi felsőfokú iskolai végzettségű köztisztviselőnek, illetve egységesen valamennyi érettségi végzettségű köztisztviselőnek illetménykiegészítést állapíthat meg.

1. **§-hoz**

Ez a szakasz állapítja meg az illetménykiegészítés mértékét a Kttv.-ben meghatározott maximális mértékben.

1. **§-hoz**

A 3. § rendelkezik a rendelet időbeli hatályáról. A Kttv. felhatalmazása alapján a helyi önkormányzat az illetménykiegészítést a tárgyévre állapíthatja meg.